ועדת החינוך, התרבות והספורט, כנסת 20, פרוטוקול מספר 150, 2016-02-29 11:07

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: 29 בפברואר 2016, כ' באדר א' תשע"ו.

יעקב מרגי: הנושא על סדר היום: "ניצול ציני" של סטודנטים במעונות אוניברסיטת תל-אביב – משלמים פי שתיים על מים – של חבר הכנסת אוסאמה סעדי, וכן של חבר הכנסת עיסאווי פריג' וכן של חבר הכנסת זוהיר בהלול.

יעקב מרגי: בינתיים נמצאים איתנו חברי הכנסת אוסאמה סעדי ודוקטור יוסף ג'בארין.

יעקב מרגי: אנחנו ניתן לחבר הכנסת המציע ולאחר מכן נעשה חבר כנסת אורח לסירוגין.

יעקב מרגי: נשמע על הבעיה, אם ישנה ואם קיימת, איך מטפלים ואיך נטפלים אליה ואיך פותרים אותה.

יעקב מרגי: חבר הכנסת אוסאמה סעדי בבקשה.

יעקב מרגי: רק משפט אחד לפני כן.

יעקב מרגי: אנחנו פיתחנו רגישות.

יעקב מרגי: גברתי, אני עומד לקרוא לך לסדר ואז לא תוכלי לדבר בכלל.

יעקב מרגי: מדברים בפתקים אצלנו.

יעקב מרגי: מכובדי מנהל הסיעה, אנחנו התחלנו לפתח פה בוועדה רגישות לכל מה שנקרא 'תעשייה' סביב הסטודנטים וסביב כל ההשכלה הגבוהה.

יעקב מרגי: אנחנו כנראה גם נצטרך לתקוף את זה, נתקוף את זה בכמה כיוונים, גם במה שקשור במל"ג (המועצה להשכלה גבוהה), ניתן להם להרגיש.

יעקב מרגי: לפני שהם מקבלים החלטה שירגישו מהן ההשלכות לגבי הסטודנטים.

יעקב מרגי: גם ראשי המוסדות האקדמיים, האוניברסיטאות ומכללות, שלא כל החלטה היא הזדמנות לתעש, למסד אותה ולהתחיל מסלול של תשלומים וכל מיני התמקצעות כזאת או אחרת.

יעקב מרגי: בכוונה אני מדבר באופן כללי ולא יורד לפרטים.

יעקב מרגי: הנה אני מקווה, אוסמה סעדי מקווה בשבילך, בשבילי ובשביל הסטודנטים שההצעה לסדר מיותרת, בוא נראה את העובדות.

יעקב מרגי: אם זה כך, זה חמור מאוד.

יעקב מרגי: תציג את הבעיה ונראה איך אנחנו מתמודדים איתה.

אוסאמה סעדי: אם היא תהייה מיותרת אדוני היושב, כמובן שאני אשמח מאוד - - -

יעקב מרגי: גם אני.

אוסאמה סעדי: נקווה שבאמת תהייה מיותרת.

אוסאמה סעדי: אדוני היושב ראש, חברי הכנסת, אורחים נכבדים, אנחנו העלנו את הנושא הזה וביקשנו דיון מהיר, אני וחבריי, נכנס עכשיו עיסאווי פריג', וחבר הכנסת זוהיר בהלול גם.

אוסאמה סעדי: העניין הוא שהיה פרסום סביב הניצול הציני והמכוער, הייתי אומר, של הסטודנטים, כל הסטודנטים.

אוסאמה סעדי: אנחנו העלנו את הנושא הכאוב ולא משנה אם זה סטודנטים ערביים או סטודנטים יהודיים- - -

יעקב מרגי: זה אופייני רק לאוניברסיטת תל-אביב, או שאתה מכיר את זה בגלל התלונה על אוניברסיטת תל-אביב?

אוסאמה סעדי: רק בגלל התלונה מאוניברסיטת תל-אביב.

יעקב מרגי: יכול להיות שזה קיים במקומות אחרים.

אוסאמה סעדי: יכול להיות שזה קיים גם באוניברסיטאות אחרות, אם זה בירושלים - - -

יעקב מרגי: ברוך הבא חבר הכנסת עיסאווי פריג' המציע השני.

אוסאמה סעדי: אדוני היושב ראש, הנושא של תעריפי מים בכלל, זה נושא שאנחנו העלנו אותו בכנסת וגם בוועדות: גם בוועדת הפנים וגם בוועדת הכלכלה.

אוסאמה סעדי: המחירים של המים בישראל הם מהגבוהים ביותר, גם את כל הנושא של התאגידים, העלנו את הנושא הזה.

אוסאמה סעדי: עכשיו כשמדובר בתעריפי מים שהם כפולים מהמחירים הרגילים שממליאה גם גך הם גבוהים ביותר, כמעט פי שתיים – אדוני, אי אפשר לקבל שום הסבר אלא אם יגידו לנו שמדובר בטעות, שמדובר בפרסום לא נכון ואז נגיד תודה רבה, אנחנו מתנצלים על הדיון המהיר.

יעקב מרגי: אנחנו מדברים על 14.5 שקל לעומת 7.96 - - -

איציק שמולי: מהקוב הראשון, אוסמאה?

אוסאמה סעדי: כן, קוב - - - <קריאה:> כמה סטודנט יכול לצרוך?

אוסאמה סעדי: כמה קוב?

אוסאמה סעדי: זה כמו - - -

איציק שמולי: הוא יכול לצרוך 3 קוב.

אוסאמה סעדי: נכון.

אוסאמה סעדי: אנחנו כמובן, אני לא יודע אם יש כאן נציגים של אוניברסיטת תל-אביב או של החברה שמנהלת שם את המעונות, חברת שיכון ובינוי נדלן.

אוסאמה סעדי: זה לא מסיר שום אחריות מהאוניברסיטה, אם הם נותנים לנהל את זה באמצעות חברה, הם צריכים לדאוג לאינטרסים של הסטודנטים.

אוסאמה סעדי: אני הייתי סטודנט והייתי יושב ראש התאחדות הסטודנטים בישראל וגם חברי חבר הכנסת יוסף ג'בארין היה יושב ראש וועד הסטודנטים באוניברסיטת העברית בירושלים.

אוסאמה סעדי: אנחנו מכירים מקרוב את הבעיות ואת הצרכים - - -

יעקב מרגי: גם חבר הכנסת איציק שמולי היה יושב ראש התאחדות - - -

אוסאמה סעדי: בדיוק.

אוסאמה סעדי: ועיסאווי היה אצלי פעיל מאוד.

אוסאמה סעדי: אדוני, באותה תקופה אני ועיסאווי למדו יחד באוניברסיטה, התחלנו ללמוד חשבונאות ואחרי זה עברתי למשפטים והוא המשיך בחשבונאות.

אוסאמה סעדי: כולנו מכירים את הבעיות ואת הצרכים של הסטודנטים.

אוסאמה סעדי: אדוני, במקום לתת תמריצים ולתת מלגות, לתת מענקים ולתמוך בסטודנטים אז פה מנצלים אותם ניצול ציני, מקפחים אותם.

אוסאמה סעדי: אני מקווה שאני אקבל תשובות ואחרי זה אם יגידו לי שזה בטעות ושזה לא נכון, אני אגיד בסדר.

אוסאמה סעדי: אם יגידו שזה נכון המצב, אז באמת פה צריך, אנחנו כוועדת החינוך ניתן את דעתנו הנחרצת ולבקש לאלתר להסיר את הקיפוח המתמשך הזה.

אוסאמה סעדי: תודה.

יעקב מרגי: חבר הכנסת עיסאווי פריג' המציע.

עיסאווי פריג': שלום אדוני היושב ראש, שלום לכל הנוכחים.

עיסאווי פריג': ציפיתי שהאולם יהיה מלא, מדובר בסטודנטים ובסוגיה שחשובה לסטודנטים.

יעקב מרגי: אותי לימדו אותי: 'אתה כאן כולם כאן'.

עיסאווי פריג': וואלה, אתה ענק אתה.

עיסאווי פריג': תראה, בוא נגיד גם מילה טוב למי שהעלה את זה לסדר היום.

עיסאווי פריג': לשם שינוי, אני איש מרצ והליכוד העלה את זה, יאללה שיהיה לכם, עשו מעשה טוב.

אוסאמה סעדי: אבל אף חבר כנסת מהליכוד לא נמצא פה עדיין.

עיסאווי פריג': לא משנה.

עיסאווי פריג': שם הם חלשים באוניברסיטה.

עיסאווי פריג': צעירי הליכוד, אתם הלב הבנתי, לא משנה.

עיסאווי פריג': אדוני היושב ראש, אני למדתי בעברית וכל לימודיי גרתי במעונות, כל לימודיי.

עיסאווי פריג': סטודנט ערבי, בדרך כלל 90%-95% מהסטודנטים הערביים נוהגים לגור במעונות מכל מיני סיבות.

עיסאווי פריג': לתומי, אני זוכר טוב וגם הבנות שלי שלומדות ולמדו שם, אנחנו שילמנו למעונות מחיר סגור, גלובלי כולל הכול, לא מים, לא גז, לא חשמל, לא ארנונה – שילמנו מחיר גלובלי.

עיסאווי פריג': עכשיו, צריך למצוא דרך - - -,

יעקב מרגי: לטובת הפרוטוקול, לטובת למי שלא מכיר, באיזה שנים זה היה?

עיסאווי פריג': אני למדתי בשנת 1982-3 עד 1987.

יעקב מרגי: אתה יודע, יש אדם הראשון, יש אדם הראשון לפני החטא ויש אדם ראשון אחרי החטא.

עיסאווי פריג': אני לפני החטא.

עיסאווי פריג': אתה חושב, החטא שהליכוד הגיע לשלטון.

יעקב מרגי: החטא שאיבדנו - - -

עיסאווי פריג': שאיבדנו את המוסר ואת זה האנושיות.

עיסאווי פריג': אדוני היושב ראש, תראה מה קורה.

עיסאווי פריג': מה שקורה זה ככה, רוצים עכשיו מצד אחד לבוא לקראת הסטודנט, להוזיל את המעונות ולהוזיל את שכר הלימוד ולצאת למאבק יפה.

עיסאווי פריג': אבל, מצד שני יש לנו דרך עוקפת, 'איך אני אעלה את מחיר המעונות בלי שהסטודנט, בלי שהציבור יתקומם.

עיסאווי פריג': אני אפרק את העוגה למרכיבים.

עיסאווי פריג': המים עלו, יאללה עוד כמה שקלים, החשמל, עוד כמה שקלים'.

עיסאווי פריג': כמה סטודנט צורך גז, כמה סטודנט צורך מים, כמה סטודנט צורך חשמל וכמה ימים בכלל הוא שוהה במעונות?

עיסאווי פריג': אני חושב שהתהליך שנתגלה, זו תעודת עניות לנו שלא גילנו את זה קודם, זה לא רק קיים באוניברסיטת תל-אביב, זה קיים בכל האוניברסיטאות כולל האוניברסיטה העברית, צר לי מאוד.

עיסאווי פריג': אני חושב שמחובתנו לצאת בקריאה, בקריאה, בקריאה לכל האוניברסיטאות.

עיסאווי פריג': מה שצריך לעשות, זה שנעשה חקיקה בתחום.

עיסאווי פריג': סטודנט צריך לשלם מחיר גלובלי, אסור לו להתעסק עם כל החישובים שאנחנו הזכרנו.

עיסאווי פריג': מה שהיה טוב בשנות ה-80 צריך להיות טוב עכשיו.

עיסאווי פריג': כל שיטות המעקפים שהם מנסים להלביש על גבי הסטודנט, אני אגיד את זה כי אין לי בררה, זה פשע בגנות הסטודנט.

עיסאווי פריג': זה טרור אקדמי בדרך עוקפת איך לגבות כסף.

עיסאווי פריג': אני מצפה מאדוני שתהייה החלטה, ושיהיה חזק בסוגיה הזאת כי זו סוגיה שמגיעה לכל אחד ואחד.

עיסאווי פריג': מי בכלל צריך את המעונות?

עיסאווי פריג': הפריפריה, המוחלשים והחלשים, זה אתה ואני כי שנינו באנו משם.

יעקב מרגי: אתה יודע, אני לא זכיתי לצרוך מעונות, כי לא זכיתי באקדמיה.

עיסאווי פריג': אתה לא למדת באקדמיה?

יעקב מרגי: למדתי בממלכתי, לא בישיבה.

יעקב מרגי: אני בוגר ממלכתי.

יעקב מרגי: אמרתי לך, 'לפני החטא ואחרי החטא'.

עיסאווי פריג': אני מצפה מאדוני שיהיה - - -

יעקב מרגי: תודה.

יעקב מרגי: מאחר וההצעות הוגשו על אוניברסיטת תל-אביב, נשמע את אוניברסיטת תל-אביב.

יעקב מרגי: נמצאים איתנו, נכון?

יעקב מרגי: נשמע קודם את חבר הכנסת יוסף ג'עבארין.

יוסף ג'בארין: האמת הנושא ברור.

יוסף ג'בארין: אני רק אומר שהבנתי מחברי חבר הכנסת ועורך הדין סעדי, קצת התפלאתי שזה הגיע לדיון מהיר.

יוסף ג'בארין: זאת אומרת, נראה לי שהנושא היה אמור להיפתר עוד לפני שהוא מגיע לשולחן הזה.

יוסף ג'בארין: אם כבר הגיע, אני מקווה שהיום נוכל באמת לסיימו.

יוסף ג'בארין: אני בטוח שהיושב ראש - - -

יעקב מרגי: אני חשבתי שרצית לציין שזו אחת הוועדות היחידות שמקיימות דיון - - -

יוסף ג'בארין: זה הסיפא של הדברים שלי, שאם זה כבר הגיע אז אני בטוח שיושב ראש הוועדה יוכל באמת לצאת מכאן עם סוף פסוק, כי נראה לי שבאמת מתבקש לפתור את הסוגיה הזאת.

יוסף ג'בארין: תודה רבה.

<עופר לוגסי: קודם כל אני מצטרף - - -

יעקב מרגי: קודם כל תציג את עצמך.

<עופר לוגסי: שמי עופר לוגסי, אני סמנכ"ל באוניברסיטת תל-אביב.

<עופר לוגסי: אני גם מצטרף לדברים שאמר הדובר האחרון.

<עופר לוגסי: אני חושב שטוב שהנושא עלה לדיון ואני שמח שהוא קיבל עדיפות ועלה לדיון במהירות הזאת.

<עופר לוגסי: יש שתי סוגיות בנושא של חיובי המים או חיובי החשמל.

<עופר לוגסי: הסוגיה האחת זו שיטת החיוב.

<עופר לוגסי: אני אתייחס אליה.

<עופר לוגסי: הסוגיה השנייה היא התעריף.

<עופר לוגסי: נמצא איתי פה עורך עדי מוסקוביץ שהוא מייצג אותנו בסוגיית התעריף מכיוון שאנחנו הגשנו בג"צ על העניין, בנושא תעריף המים במעונות.

<עופר לוגסי: הנושא עדיין נדון בבג"צ והתקיימו כבר שלושה דיונים בבג"צ - - -

יעקב מרגי: אתם מחויבים כצריכה פרטית?

<עופר לוגסי: מחויבים כצריכה, עדי יפרט.

<עדי מוסקוביץ': בתעריף שמחייבים את הסטודנטים.

<עדי מוסקוביץ': <קריאה:> יש תעריף ביתי?

יעקב מרגי: אתה זוכר שהיינו בדיון וזה עלה כדרך אגב?

יעקב מרגי: אתה היית איתנו בדיון הזה?

<עופר לוגסי: אבל לשאלת התעריף, מכיוון שיש פה תהליך ארוך ומורכב של בג"צ שהגישו כל האוניברסיטאות, לרבות האוניברסיטה העברית ושאר האוניברסיטאות, כנגד רשות המים, הנושא עדיין לא נפתר מכיוון שאין חקיקה בעניין- - -

איציק שמולי: כמה זמן תלוי הבג"צ?

<עדי מוסקוביץ': הגשנו אותו ב-2012.

<עדי מוסקוביץ': <קריאה:> אנחנו הרשות המחוקקת, נחוקק.

<עופר לוגסי: אני אשמח ולכן אני גם שמח על הדיון הזה.

<עופר לוגסי: בשורה התחתונה, בארבע השנים האלה מאז שהגשנו את הבג"צ - - -

יעקב מרגי: רק שנייה לטובת העניין, אנחנו לומדים את הסוגיה.

יעקב מרגי: ראית שכולנו הופתענו מהתעריף.

יעקב מרגי: במצב הנוכחי, מה התעריף לקוב?

<עדי מוסקוביץ': אני רוצה להסביר.

<עדי מוסקוביץ': התעריף הוא התעריף שראש הוועדה נקב בו, נדמה לי 14 שקלים - - -

יעקב מרגי: לא.

יעקב מרגי: לא מה אתם גובים.

יעקב מרגי: סליחה אדוני, כרגע אוניברסיטת תל-אביב ברשות דיבור.

יעקב מרגי: מה אתם גובים ומה אתם משלמים?

<עופר לוגסי: הגביה נעשית אחד לאחד, עם מערכת מונים, כנגד הצריכה לפי התעריף שרשות המים באמצעות תאגיד - - -

יעקב מרגי: אין בתקורה של האוניברסיטה - - -

<עופר לוגסי: שום אגורה.

יעקב מרגי: אתה אומר לי שאתה משלם לתאגיד המים 14.5 שקל לקוב ואתה גובה לפי מדידה בפועל.

<עופר לוגסי: הרכבנו בכל דירה מונה מים והמדידה נעשית אך ורק לפי המונה.

<עופר לוגסי: עכשיו אני אגיד לגבי שיטת המדידה.

<עופר לוגסי: שיטת המדידה, יש לנו מעונות ישנים יותר - - -

עיסאווי פריג': כמה זמן זה ככה.

עיסאווי פריג': סליחה שאני שואל, כמה שנים זה ככה?

<עופר לוגסי: מאז 2011-12 נדמה לי.

עיסאווי פריג': צריך להחזיר לכל סטודנט שגר במעונות, צריך להחזיר את כל הכספים ששילם לאורך כל השנים.

יעקב מרגי: חכה, אל תתחיל להסיק מסקנות, ננהל את הדיון, בוא תשאיר את המסקנות לסוף.

יעקב מרגי: אדוני בבקשה תמשיך.

<עופר לוגסי: אני בהחלט בעד.

<עופר לוגסי: אם יהיו החזרים בגין התקופה הזאת, אין דבר שישמח אותי יותר.

<עופר לוגסי: אגב, גם אני דייר במעונות וגם מגיע מהפריפריה ואני באופן אישי בהחלט רואה - - - -

יעקב מרגי: זה לא אומר שיש הצדקה לא לגבות תשלום מהפריפריה.

יעקב מרגי: אני גם בא להגנתם.

<עופר לוגסי: אני מדבר על הדיירים במעונות הסטודנטים, באמת הם קרובים לליבי באופן אישי, גם המעונות מקבלים חשיבות רבה מאוד על ידי הנהלת האוניברסיטה.

<עופר לוגסי: לגבי החיוב, לצערי הרב ידנו קשורות.

<עופר לוגסי: בג"צ נמשך הרבה מעבר שהיה צריך להימשך.

<עופר לוגסי: אין ספק שחוק שיחוקק בעניין, חוק מפורש שיקבע במפורש שיש להתייחס למעונות כאל מגורים, בעצם זה המהות של המעונות, שיפריד בין החיובים של האוניברסיטה לחיובי המעונות, הוא יטיב עם הסטודנטים - - -

אוסאמה סעדי: כאילו הם מחשיבים את המעונות כמשהו מסחרי ולכן הם מחויבים כמסחרי.

<עופר לוגסי: כן.

<עופר לוגסי: הסוגיה הזאת, לצערי הרב מתייחסת, למרות שוועדת החינוך לא העלתה את זה, אני מבקש לעלות גם את סוגית הארנונה.

<עופר לוגסי: גם בסוגית הארנונה דיירי המעונות מחויבים יותר מדיירי רמת אביב.

<עופר לוגסי: תיקחו דייר בכל מקום במדינת ישראל, במקום היוקרתי ביותר, אין שכונה לא סביון, דייר מעונות באוניברסיטת תל-אביב משלם יותר מאותו דייר שנמצא בשכונה הכי יוקרתית במדינת ישראל.

<עופר לוגסי: זה לא רק מתייחס לתעריף שהדייר משלם יותר, זה מתייחס גם לשיטת החיוב.

<עופר לוגסי: בעוד ששיטת הדיור לדיירים, נגיד ברמת אביב, אני לוקח רמת אביב כי המעונות נמצאים ברמת אביב וזו לא שכונת עוני רמת אביב, בעוד שברמת אביב הדייר מחויב רק על השטחים נטו שהוא גר בהם, ללא שטחי ציבור, ללא שטחי מעלית, ללא כניסה, ללא לובי, במעונות הסטודנטים, הדייר מחויב על הפרוזדורים, על שטחי המעלית, על כל שטח שרק אפשר לחייב ולהכניס למסגרת החיוב.

<עופר לוגסי: גם פה לקחנו משרד עורכי דין ש- - -

עיסאווי פריג': סליחה, כשהתייחסת לארנונה, יש הנחה לסטודנט שהוא לא עובד, הוא מקבל אותה בארנונה?

<עופר לוגסי: לא מקבל.

<עופר לוגסי: הסיטואציה כרגע היא שסטודנטים לא מקבלים שום הנחה בארנונה.

יעקב מרגי: אם בהגדרה אתה לא גר בדירת מגורים.

יעקב מרגי: ההגדרה החוקית כרגע, אתה לא גר שם אז אתה לא יכול לקבל הנחה.

יעקב מרגי: <קריאה:> אם לא העברת את הכתובת.

יעקב מרגי: ההסתכלות היא לא של סטודנט.

<עופר לוגסי: אבל אני מניח סטודנט שלא רצה להיכנס לויה דולורוזה של הגשת תלושים, אומר: 'אני רוצה לשלם ארנונה כמו כל אזרח במדינת ישראל'.

<עופר לוגסי: לא כמו כל אזרח במדינת ישראל - - -

אוסאמה סעדי: ארנונה למגורים אתה מתכוון?

<עופר לוגסי: כן.

<עופר לוגסי: 'אני רוצה לשלם ארנונה כמו הדייר שגר 50 מטר ממני ברמת אביב', ארנונה גבוהה, 'אני רוצה לשלם כמוהו'.

<עופר לוגסי: הוא לא יכול, הוא משלם כפול.

עיסאווי פריג': אני שלמתי בשנות ה-80 באוניברסיטה, למה שילמתי גלובלי ועכשיו לא.

<עופר לוגסי: עכשיו אני אתייחס לנושא האחרון של שיטת האיחוד או פיצול החשבון.

<עופר לוגסי: איחוד החשבון, אנחנו עשינו איחוד חשבון במעונות הישנים והפעלנו חשבונות מאוחדים.

<עופר לוגסי: התוצאה היא, כשעשינו את התמחיר ,בשנה לאחר מכן, של קביעת דמי המעונות זה יצא הרבה יותר, כי בסופו של דבר כולנו בני אדם וכשיש לי חשמל חופשי ומים חופשי אני צורך יותר.

<עופר לוגסי: כשיש לי מים במידה ואני מפוצל, החשבון מפוצל, אני צורך פחות.

<עופר לוגסי: הרי כשעשינו את התחשיב איך - - -

יעקב מרגי: מר לוגסי, - - -

עיסאווי פריג': זה לא נכון.

יעקב מרגי: סליחה, שאלה.

יעקב מרגי: המעונות מנוהלים כמשק סגור באוניברסיטה?

<עופר לוגסי: כן.

יעקב מרגי: יפה.

<עופר לוגסי: מחלקים מלגות.

<עופר לוגסי: <קריאה:> אפשר לקבל נתונים.

יעקב מרגי: לא קשור.

<עופר לוגסי: אני אגיד, גם בעניין המעונות, המעונות מתנהלים כמשק סגור.

<עופר לוגסי: יחד עם זאת, האוניברסיטה מקצה בתוך המעונות, לדיירי המעונות, סדר גודל של 3 מיליון שקל מלגות לטובת דיירים שמתקשים.

עיסאווי פריג': מה זה קשור, זה מההכנסות שלה.

יעקב מרגי: בסדר, הוא אמר.

יעקב מרגי: תמשיך.

יעקב מרגי: יש לך עוד מה להוסיף?

<עופר לוגסי: הייתי רוצה שעדי יתייחס קצת לסוגיה.

<עדי מוסקוביץ': אני אספר.

<עדי מוסקוביץ': בשנת 2010 הייתה רפורמה במשק המים ואנחנו כולנו זוכרים שתעריפי המים התייקרו באופן דרמטי, בסדר גודל של 100%.

<עדי מוסקוביץ': אני נקראתי על ידי וועד ראשי האוניברסיטאות לישיבה שהייתה דחופה, גם לרשות המים, כדי להציג את הבעיה של תעריפי המים לסטודנטים.

<עדי מוסקוביץ': הסיבה שתעריפי המים לסטודנטים הם יקרים פי שתיים ממשקי הבית נובעת מכך שבמשק בית יש הקצאה לנפש לחודש.

<עדי מוסקוביץ': ההקצאה הזאת לא ניתנת באוניברסיטה כי לטענת רשות המים אי אפשר ליהנות פעמיים מהקצאה, גם במקום שאדם רשום ככתובת המגורים שלו במשרד הפנים במרשם האוכלוסין, וגם באוניברסיטה.

<עופר לוגסי: האמת, זה טיעון מקורי.

<עדי מוסקוביץ': כן.

<עדי מוסקוביץ': אני תכף אומר משהו על זה.

<עדי מוסקוביץ': ביקשו ממני להכין עתירה לבג"צ ואנחנו הגשנו עתירה לבג"צ.

<עדי מוסקוביץ': השופטים, התחלפו שם כמה שופטים, אבל הם היו מאוד מאוד - - -

יעקב מרגי: אני אעזור לך על חשבוני.

יעקב מרגי: יש אצלנו מושג שאומר 'מדקדקים באחמ"ד, מזלזלים בהלכות שבת".

יעקב מרגי: הרי תשעה באב, כל זה מנהגי אבלות והלכות שבת לכאורה זה מהתורה.

יעקב מרגי: מדקדקים בכל מה שקשור למנהגים - - -

עיסאווי פריג': ומזניחים את העיקר.

<עדי מוסקוביץ': בקיצור, אנחנו הגשנו עתירה לבג"צ וקיבלנו מהם רוח גבית.

<עדי מוסקוביץ': התקיימו שלושה דיונים, אני לא יודע אם על משק הגז התקיימו שלושה דיונים.

<עדי מוסקוביץ': מופעל לחץ גדול מאוד מבג"צ על רשות המים שמסרבת בעיקשות ובעקביות לפתור את הבעיה הזאת.

<עדי מוסקוביץ': הפתרון היחיד שלהם היה לנייד את ההקצאה מבית המגורים לאוניברסיטה – שכל סטודנט ימלא טופס ויעבירו לו - - -

יעקב מרגי: הפרוצדורות המנהליות יותר יקרות.

<עדי מוסקוביץ': בוודאי.

<עדי מוסקוביץ': אגב, העתירה הוגשה בשם חמש אוניברסיטאות: האוניברסיטה העברית, הטכניון, חיפה, תל-אביב ובן גוריון.

<עדי מוסקוביץ': אנחנו גם בדקנו את זה עם כל האוניברסיטאות וזה פשוט לא יכול לעבוד.

<עדי מוסקוביץ': טכנית זה לא עובד, מסרבל את הסיפור הזה.

<עדי מוסקוביץ': הסטודנטים גם לא מעוניינים להתעסק עם הדבר הזה.

<עדי מוסקוביץ': לכן ניסנו להגיע לאיזה פתרון.

<עדי מוסקוביץ': הבקשה לנו, אני לא רואה פה נציג של רשות המים, אולי אני טועה - - -

<יהודית גידלי: הוזמנו ולא הגיעו.

<עדי מוסקוביץ': הם הכתובת לעניין הזה.

<עדי מוסקוביץ': הם מצויים תחת מתקפה של בג"צ.

<עדי מוסקוביץ': אני קורא לחברי הוועדה, באמת ליזום בעניין הזה הליך חקיקה ואולי אז אנחנו נגיע איתם לפשרה שתהייה לטובת הסטודנטים.

יעקב מרגי: תודה.

יעקב מרגי: הודיה שחר שהעלתה את הנושא.

עיסאווי פריג': שאלה אדוני היושב ראש לחבר מתל-אביב.

עיסאווי פריג': אם אתה זוכר, אתה לא חייב, כמה שלימת חשבונית מים שמיועדת לשיכון ובינוי, כמה כסף, אתה זוכר?

<עדי מוסקוביץ': לא.

<עדי מוסקוביץ': אני לא יודע, אבל לפי מה שאני יודע, אני מטפל ברשות המים.

יעקב מרגי: סלח לי.

יעקב מרגי: הוא אמר לך שלו אין תקורה.

יעקב מרגי: מה שהוא גובה הוא משלם.

עיסאווי פריג': בסדר, כמה שילמו.

עיסאווי פריג': בגדול, כמה שילמו.

יעקב מרגי: לכאורה, מדע מדויק, הוא צריך לשלם יותר ממה שהוא גבה כי יש פחת במערכת, לכאורה, לכאורה.

עיסאווי פריג': אני רוצה להגיע למצב, לחלק את זה למספר הסטודנטים שגרים במעונות.

עיסאווי פריג': כמה כל סטודנט מחויב למים בכל חודש?

יעקב מרגי: בממוצע.

עיסאווי פריג': זה מעניין אותי.

<יאיר בן ענת: בממוצע סטודנט צורך בסביבות 7-8 קוב מים בחודש.

עיסאווי פריג': במעונות.

עיסאווי פריג': כל סטודנט כפול 14, אז 100 שקל לחודש צורך כל סטודנט.

יעקב מרגי: כמעט כמו משק בית ממוצע.

עיסאווי פריג': אדוני, 100 שקל כל סטודנט.

עיסאווי פריג': 100 שקל כל סטודנט מחויב מים בחודש?

יעקב מרגי: אני נותן לך שתי דקות, תתמקדי בסוגיה הזאת.

<הודיה שחר: או.

<הודיה שחר: קיי.

<הודיה שחר: קוראים הודיה שחר, שלום לכולם.

<הודיה שחר: תודה לחברי הכנסת שיזמו את הדיון החשוב הזה.

<הודיה שחר: אני יושבת ראש הליכוד באוניברסיטה.

<הודיה שחר: אגב, הצעתי לסטודנטים הערבים להצטרף אלי למאבק הזה.

<הודיה שחר: סיפרתי לך, הם אמרו שהם לא רוצים להשתתף עם הליכוד, לא נורא, אני פה וזה מאבק למען כולם.

עיסאווי פריג': הצעת למרצ ולא רצו?

<הודיה שחר: מרצ לא פנו אלי.

<הודיה שחר: אני אתחיל מההתחלה.

<הודיה שחר: אני יושבת פה, וזה באמת פשע שסטודנט במעונות משלם תעריף של 14.5 לקוב מים.

<הודיה שחר: אתה אומר שלא, אבל קיבלתי התכתבויות "ששיכון בינוי נדלן" אומרים שהתעריף הוא 14.5, על ידי אותה נציגה שאמורה לענות לאותן פניות האלה.

<הודיה שחר: התשובה האבסורדית, כשהסטודנטים שאלו אותה: 'למה אנחנו משלמים תעריף כזה', הייתה: 'משלמים ככה כי זה שטח של אוניברסיטת תל-אביב אז בגלל זה התעריף כזה גבוה'.

<הודיה שחר: בעיניי זה אבסורד לחלוטין ואני לא מבינה את זה.

<הודיה שחר: כמו שנאמר פה, זה ניצול ציני של סטודנטים צעירים שמקבלים חשבון מים לראשונה בחיים שלהם - - -

יעקב מרגי: סליחה, כלפי מי את מפנה את האשמה "ניצול ציני"?

יעקב מרגי: אני מנהל את הדיון, תזהרי מליפול, את לא מיומנת כל כך, תזהרי מהמלכודות של חברי הכנסת פה, אל תעני להם.

יעקב מרגי: כשאת מאשימה האשמה חמורה, אומר לך פה נציג האוניברסיטה, בתקווה, אני מאמין שהוא אומר דברי אמת לפרוטוקול - - -

<הודיה שחר: אומר דברי אמת שנתיים.

יעקב מרגי: רגע, אני רוצה שגם תתייחסי.

יעקב מרגי: הוא אומר: 'מה אתה רוצה ממני, הבעיה שלכם, של המחוקקים.

יעקב מרגי: אני מה שאני נדרש אני מחייב אתכם, אני לא מחייב אתכם שקל או אגורה מעבר למה שאני מחויב על המים שצרכת'.

יעקב מרגי: איפה יש פה ניצול ציני?

יעקב מרגי: את יכולה להגיד, תאגיד המים מנצל.

יעקב מרגי: אנחנו בדיון.

יעקב מרגי: צריך להיות גם אמתי.

יעקב מרגי: אני רוצה להגיע בסוף ללקונה ולטפל בה.

יעקב מרגי: נכון שהכי קל לחבוט בהם, הם יושבים כאן.

יעקב מרגי: תאמיני לי, שאם הייתי מריח, ואני מוכר ככזה, הם יוצאים אחר כך - - -

אוסאמה סעדי: אני רוצה לעזור להודיה.

<הודיה שחר: אני בסדר.

יעקב מרגי: רגע, עוד לא סיימתי.

יעקב מרגי: תאמין לי שאם הם היו קצת, הייתי מרגיש או שבדיעבד אני אדע שהנתונים לא נכונים, לפעמים אחרי הדיונים אני שומע: 'למה תמיד החבר'ה שלנו יוצאים חבולים מהדיון אצלכם'.

יעקב מרגי: התשובה היא אחת, כשהם בסדר הם לא יוצאים חבולים.

<הודיה שחר: אני אענה לך.

<הודיה שחר: אם האוניברסיטה - - -

אוסאמה סעדי: אדוני, כשכתבנו בדיון מהיר "ניצול ציני", לא התכוונו לאוניברסיטת תל-אביב.

אוסאמה סעדי: אנחנו התכוונו לתופעה בכלל.

אוסאמה סעדי: אמרנו שאנחנו רוצים תשובות האם ניצול הזה הוא מטעם רשות המים, אז אנחנו באים בטענות לרשות המים ונטפל בזה.

אוסאמה סעדי: עכשיו שמענו פה מידע שהאוניברסיטה בכל זאת היא הלכה לבג"צ, עד כדי כך האוניברסיטאות.

אוסאמה סעדי: אם צריך תיקוני חקיקה אז זה התפקיד שלנו.

אוסאמה סעדי: אני חושב שאם יש הסכמה בליכוד בעניין הזה ויש פה הסכמה באופוזיציה אז אפשר לעשות את זה כמה שיותר מהר.

<הודיה שחר: אני אפעל כדי לעזור כדי לקדם את החוק הזה.

<הודיה שחר: לטענות האוניברסיטה, פעם ראשונה שאני שומעת שהם עתרו בעניין הזה לבג"צ.

<הודיה שחר: בעיניי, נראה לי שיש פה כאילו קשר שתיקה, יודעים את הדברים, הכול על השולחן, אבל אין באמת טיפול - - -

יעקב מרגי: אין קשר שתיקה.

<הודיה שחר: יש קשר שתיקה, כי אם הסטודנטים משלמים כבר יותר מדי זמן תעריף קבוע, אפילו אין פה צריכת מים, זה איזה חשבון פיקטיבי שגובים מהם.

יעקב מרגי: אני מבין את הזעקה.

יעקב מרגי: כל הכבוד שהצפת את זה.

יעקב מרגי: הזעקה היא זעקה, אבל אין פה קשר שתיקה.

יעקב מרגי: ממתי העתירה?

<הודיה שחר: אגב, לגבי התאגיד - - -

<עדי מוסקוביץ': מ-2011 או 2012.

<הודיה שחר: הנה, אז מה קרה מאז?

יעקב מרגי: מה לגבי תאגידי המים?

<הודיה שחר: לגבי תאגיד מי אביבים, אני חקרתי את הנושא.

<הודיה שחר: מסתבר שהיה להם תחקיר אפילו ב"כלבוטק" והוגשו עליהם תביעות והנה הם ממשיכים לגזול מעוד ציבור, עכשיו הסטודנטים נפלו בפח.

<הודיה שחר: דבר נוסף שאני רוצה לציין, האטימות הבירוקרטית שהסטודנטים נתקלו בה.

<הודיה שחר: הם פנו אלי, אני יושבת ראש תא הליכוד באוניברסיטה, אני אציין את זה שוב, אני פעילת ימין באוניברסיטה, בסדר, אני עושה את המאבקים שלי.

<הודיה שחר: פנו אלי כי הם נתקלו בחומה בירוקרטית בין אם מהאגודה שלהם שפנו אליה.

<הודיה שחר: אפרופו הליכוד - - -

עיסאווי פריג': יש לנו פה נושא חשוב לטפל בו.

<הודיה שחר: אני עושה סיכום לעניין המים שלא טופל - - -

יעקב מרגי: תודה שחר.

איציק שמולי: איפה האגודה?

<ענבר הוכברג: קודם כל, נעים מאוד לכולם.

<ענבר הוכברג: שמי ענבר, אני יושבת ראש אגודת הסטודנטים - - -

יעקב מרגי: מאיפה?

<ענבר הוכברג: תל-אביב, מעונות - -

אוסאמה סעדי: את מהימין, מהשמאל?

<ענבר הוכברג: דור חדש.

<ענבר הוכברג: אני מפלגת עבודה, אבל זה עניינים אחרים.

<ענבר הוכברג: קודם כל, חשוב לי להגיד שאנחנו האגודה היחידה בארץ שיש לה מחלקת דיור שמתעסקת בכל נושא המעונות בצורה הדוקה עד מאוד.

<ענבר הוכברג: במשך הארבע השנים האחרונות העבודה שלנו עם עופר ועם האוניברסיטה היא באמת צמודה.

<ענבר הוכברג: הנושא הזה ובכל נושא ההגשה של הבג"צ והסיפור, אנחנו מכירים ויודעים ועובדים בשיתוף הפעולה.

<ענבר הוכברג: היום, אין ספק שהנושא של החיוב הוא נושא כואב וקשה לכל הסטודנטים.

<ענבר הוכברג: מן הסתם, אם היה חיוב של תקורות או אילו תוספות לא ראויות, תאמינו לי שאנחנו הראשונים שהיינו עולים על זה.

<ענבר הוכברג: יכולים להעיד על זה חברנו שאנחנו יודעים לעשות חיים לא פשוטים כשיש דברים שיש לנהוג בהם אחרת.

<ענבר הוכברג: אני כן רוצה להוסיף שבנושא של החיוב הארנונה, אני ישבתי בחודשים האחרונים יחד גם עופר וגם לבד, במחלקת הארנונה בעיריית תל-אביב.

<ענבר הוכברג: הנושא של חיוב השטחים הציבוריים הוא נושא קשה.

<ענבר הוכברג: אנחנו ניהלו מאבק של חודשים כשרצנו לעלות את תעריף המעונות, בעצם מתעריף של מעונות שזה חיוב שהוא כמו הוטל כזה שהוא תעריף יותר גבוה מתעריף של מגורים.

<ענבר הוכברג: הצלחנו להוריד את התעריף לתעריף מגורים, אבל השטחים הציבוריים נשארים בעיינם.

<ענבר הוכברג: אם יש כבר שמחה וששון ואפשר לקדם את הנושא של המים, אז על אחת וכמה צריך לדחוף, אנחנו פרטנרים ושותפים שאת שמנו מכירים.

<ענבר הוכברג: אנחנו נשמח עוד להמשיך בסיפור הזה כי זה שני דברים שהולכים ביחד.

<ענבר הוכברג: אני כן יכולה להגיד שסטודנטים היום, ואנחנו מנהלים ישיבות דיירים באופן קבוע, בישיבה הגדולה שהייתה גם אני השתתפתי בה, נושא החיוב פר סטודנט, פר צריכה - - -

יעקב מרגי: כמה סטודנטים באוניברסיטה בתל-אביב משתמשים במעונות?

<ענבר הוכברג: במעונות.

<ענבר הוכברג: בשני המעונות יש באמת 1,558 ובמעונות עין, יאיר דייקתי?

<יאיר בן ענת: כן.

<יאיר בן ענת: 2,500.

יעקב מרגי: כמה יש באוניברסיטת תל-אביב?

<הודיה שחר: 30 אלף.

אוסאמה סעדי: יעני, 10%.

<ענבר הוכברג: בקירוב, 30 אלף.

<ענבר הוכברג: אגב, אני חייבת להגיד שהאוכלוסייה היא מגוונת בעיקר במעונות ברושים.

<ענבר הוכברג: הרצון לקבל חיוב פר שימוש זה משהו שעולה חד-משמעי מהדיירים.

<ענבר הוכברג: זאת אומרת, החיובים הקבועים האלה הם איזו רעה חולה שאנחנו מאוד מאוד רוצים לשנות ותקן את זה.

<ענבר הוכברג: בסופו אומר הבנאדם: 'וואלה, אני בתקופת מבחנים אוהב ללמוד בבית, לא הייתי בדירה, הייתי יום-יומיים.

<ענבר הוכברג: אין שום סיבה שאני אשלם כמו דייר שכל יום היה, התקלח, הדליק חשמל - - -

עיסאווי פריג': ענבר, הבעיה הזאת שנים קיימת.

עיסאווי פריג': אני הבנתי מהחברים מהאוניברסיטה שאתם חייבים חקיקה לצורך פתרון הבעיה הזאת.

עיסאווי פריג': מה עשיתם, למה במשך חמש שנים לא ניסתם לדחוף חקיקה שתביא - - -

<ענבר הוכברג: קודם כל אני אומרת לך שהנושא - - -

יעקב מרגי: אנחנו לא וועדת חקירה.

<ענבר הוכברג: בסוף, תשמע, לפני חמש שנים אני לא אוכל להעיד, לא הייתי בתפקידי, נכנסתי לתפקיד לפני שנה וחצי ולכן אני יכולה להעיד ולתת דין וחשבון על תקופתי.

<ענבר הוכברג: אני כן יודעת שהנושא הזה טופל, על הנושאים האלה אנחנו עושים ישיבות קבועות, זה לא משהו שהוא נפל - - -

<הודיה שחר: אני חייבת לציין, זה לא נכון ש- - -

יעקב מרגי: שחר, את מפריעה.

יעקב מרגי: גברתי, אנחנו וועדות חינוך, אין קריאות ביניים.

אוסאמה סעדי: זה לא דיון פוליטי, אל תיקחו את זה לשם.

איציק שמולי: דיון על הבחירות באוניברסיטת תל-אביב, לא על תעריפים.

עיסאווי פריג': אנחנו דנים על תעריפי המים.

יעקב מרגי: גברתי, לסכם.

<ענבר הוכברג: אני אתייחס לעניין ולא לדברים שאין להם טעם.

יעקב מרגי: תסכמי.

<ענבר הוכברג: בסוף יש המון דברים שאנחנו עושים.

<ענבר הוכברג: זה שנכנסים מעונות חדשים זה מכניס את הכמות הסטודנטים, אנחנו החלנו בשנים האחרונות עם הקמת מעונות ברושים.

<ענבר הוכברג: יש המון דברים שאנחנו מטפלים בהם.

<ענבר הוכברג: אין ספק שאלו נושאים חשובים.

<ענבר הוכברג: אנחנו מבחינתנו, כמו שאמרו פה, חקיקה זה משהו שאנחנו יותר נשמח שיוקדם, גם הארנונה.

<ענבר הוכברג: תודה.

יעקב מרגי: תודה.

יעקב מרגי: חבר הכנסת שמולי בבקשה.

איציק שמולי: תודה רבה אדוני היושב ראש.

איציק שמולי: בעיקר על מה שאתה אמרת בדברים שנוגעים לסטודנטים, כאשר מגיעים לפה ראשי מערכת ההשכלה הגבוהה, הם יוצאים מפה לא פעם ולא פעמיים חבוטים.

איציק שמולי: אני אומר את זה בזכות הוועדה, כי אנחנו לא חוששים בוועדה הזאת לקחת פרות קדושות, כמו שאומרים, ולעשות איתן מה שאנחנו עושים איתן.

איציק שמולי: אני חושב שצריך להיות גם הגונים ולחלוטין זה לא המקרה כאן.

איציק שמולי: מילא אם אוניברסיטת תל-אביב הייתה אומרת שהיא רוצה לעשות משהו והיא לא הייתה עושה דבר בנדון, והייתה בעמדה כאילו היא משחקת משחק כפול.

איציק שמולי: ברגע שהאוניברסיטאות בעצמן, הן אלו שהגישו את הבג"צ והן מנהלות אותו מאז שנת 2013, אז אפשר להפליג במחשבות ולהגיע עד ל"כולבוטק", אבל זה לא רציני.

איציק שמולי: בסופו של דבר, אני חושב שאנחנו צריכים להשקיע את האנרגיות בקידום החקיקה שעליה אנחנו מדברים - - -

יעקב מרגי: החקיקה של כל חברי הכנסת.

איציק שמולי: זהו.

איציק שמולי: אנחנו נביא את האופוזיציה, את תעזרי לנו להביא את הליכוד ונראה כמה חברי כנסת של הליכוד יחתמו ויצביעו כאן - - -

<הודיה שחר: חברי הכנסת של הליכוד הגיבו בעניין הזה - - -

איציק שמולי: על הכיפאק.

עיסאווי פריג': זה לא דיון פוליטי.

איציק שמולי: בתגובות כולנו - - -

<הודיה שחר: אני פשוט רוצה שהיום אנחנו יוצאים עם פתרונות.

איציק שמולי: בתגובות כולנו אלופי עולם, השאלה מה עושים עם האצבעות.

איציק שמולי: בסופו של דבר אני מציע שאנחנו נקדם את החקיקה הזאת כמה שיותר מהר כחקיקה משותפת של כל חברי הכנסת ושנביא מזור לבעיה הזאת של המעונות באוניברסיטת תל-אביב.

עיסאווי פריג': זה לא רק מעונות.

עיסאווי פריג': אדוני היושב ראש, גם חשמל.

עיסאווי פריג': נגיד שאני נכה שגר במעונות, נכה, מגיעה לי הנחה מחברת חשמל על פי חוק.

עיסאווי פריג': האם אני זכאי להנחה הזאת כשאני גר במעונות או לא?

יעקב מרגי: אמרנו כבר, בהגדרה המשפטית צריך להפוך את ההסתכלות לדיור.

יעקב מרגי: ברגע שהסטטוס החוקי של מעונות, מכל הבחינות יתייחסו אליהם כדיור אז הכול - - -

<עופר לוגסי: זה המפתח.

איציק שמולי: רק להבין.

איציק שמולי: יש עוד שותפים לבג"צ חוץ מהאוניברסיטאות?

<עדי מוסקוביץ': אמרתי, חמש אוניברסיטאות.

אוסאמה סעדי: אדוני היושב ראש, תודה על קיום הדיון המהיר.

אוסאמה סעדי: באמת הוא דיון מהיר, כשמו הוא.

אוסאמה סעדי: אני חושב שנחשפו פה להרבה דברים שהם חמורים ביותר ולא רק בנושא המים.

אוסאמה סעדי: כל הנושא הזה שמתייחסים למעונות כאל משהו שהוא מסחרי ואפילו משלמים ארנונה יותר מרמת אביב ויותר מסביון, סטודנטים?

אוסאמה סעדי: זה משהו מדהים, זה משהו חמור ביותר.

אוסאמה סעדי: אני לא מבין איך הרשויות, אני לא רוצה באמת להאשים ולקחת את זה לפן הפוליטי ולפן המפלגתי.

אוסאמה סעדי: אבל, יעני, 10% מהסטודנטים משלמים פי כמה מאשר 90% שהם גרים, אולי מישהו שהוא גר בדירה שכורה ליד המעונות של ברושים והוא משלם מים לפי תעריף מוזל, חשמל לפי תעריף מוזל, ארנונה לפי תעריף מוזל, ואותו סטודנט שקוף מהפריפריה, הסטודנט החרדי, הסטודנט הערבי שבקושי הולך למעונות על מנת אולי למצוא משהו יותר זול, אז מתברר בדיעבד שהוא משלם יותר גבוה מאשר הסטודנט שגר בשכירות בתנאים טובים יותר.

איציק שמולי: האבסורד הוא יותר גדול, כמו שהוא אמר גם בהשוואה לתושב ולא רק - -

אוסאמה סעדי: לתושב ולכן אני אומר.

איציק שמולי: ברמת אביב ג'.

יעקב מרגי: אני חושב שיש עוד פן.

אוסאמה סעדי: הנושא שרשות המים הוזמנה ולא הגיעה לדיון בוועדת החינוך בכנסת הוא חמור ביותר.

יעקב מרגי: ייבדק הנושא.

אוסאמה סעדי: אני חושב שלפני שנתחיל בתהליך של חקיקה, אני מבקש מכבודו לקיים עוד דיון, להזמין את רשות המים ולחייב אותם לבוא, להתייצב ולתת הסברים.

עיסאווי פריג': לעשות דיון מעקב.

יעקב מרגי: בבקשה.

יעקב מרגי: תציגי את עצמך.

<תאיר מוסקוביץ': אני תאיר, אני דיירת במעונות איינשטיין.

<תאיר מוסקוביץ': אני חייבת לציין, אני לא שייכת לשום גוף פוליטי - - -

יעקב מרגי: מה זה איינשטיין?

<תאיר מוסקוביץ': במעונות איינשטיין.

יעקב מרגי: באיזו אוניברסיטה?

<תאיר מוסקוביץ': תל-אביב.

<תאיר מוסקוביץ': אני מהפריפריה.

<תאיר מוסקוביץ': אני מקריית שמונה, עברתי למעונות.

<תאיר מוסקוביץ': לפני כן גרתי בשכירות, אני יודעת מה אני אמורה לשלם, אני יודעת מה החיובים אמורים להיות.

<תאיר מוסקוביץ': אני עברתי בין הדיירים, אני בדקתי את זה – יש פה חיוב קבוע חודשי של מים של 48 שקל לדייר.

<תאיר מוסקוביץ': זה כמעט 200 שקל לדירה.

<תאיר מוסקוביץ': זה לא יכול להיות.

<תאיר מוסקוביץ': אין לנו פה תעריף שמחייבים לפי 14 שקל או 7 שקל.

<תאיר מוסקוביץ': אני אפילו לא יודעת אם יש מונה מים באיינשטיין.

<תאיר מוסקוביץ': זה לא תקין, זה לא הגיוני.

<תאיר מוסקוביץ': לא יכול להיות שדיירים שלא נמצאים כמעט בדירה שלהם, הם כל היום באוניברסיטה.

<תאיר מוסקוביץ': אני סטודנטית לביולוגיה, אני כל היום לומדת, אין לי זמן להיות בדירה.

<תאיר מוסקוביץ': אפילו מים - - -

יעקב מרגי: כנראה את מחויבת ארנונה גם העכברים שבמעבדה.

<תאיר מוסקוביץ': גם עליהם.

<תאיר מוסקוביץ': זה פשוט בזיון, אתם מנצלים אותנו, לא אכפת לכם.

<תאיר מוסקוביץ': יש פה חוזה שבו רשום שזה לפי צריכה, אין לי פה קוב של מים - - -

יעקב מרגי: ולכן, מר עופר לוגסי מה אתה מסביר לי על איינשטיין?

<עופר לוגסי: במעונות איינשטיין החיוב נעשה לפי הצריכה בפועל, אבל החיוב מחולק בין הצריכה הקולקטיבית לבין - - -

יעקב מרגי: אבל תמיד זה קבוע 48 - - -

<תאיר מוסקוביץ': כן, יש לי הוכחות.

יעקב מרגי: למה את מפריעה?

<עופר לוגסי: החיוב נעשה לפי שנה קודמת.

<עופר לוגסי: אני לא יודע אם תמיד זה 48, אני מוכן לבדוק את זה.

<עופר לוגסי: בכל אופן, החיוב היה אמור להיעשות לפי החיוב בפועל ולא מעבר לכך ולא עבור שום דבר נוסף מעבר למים.

יעקב מרגי: נבקש את בדיקתך לעומק ולתת תשובות לוועדה.

עיסאווי פריג': היא אומרת משהו אחר.

איציק שמולי: הוא אומר שאין שם - - -

<עופר לוגסי: ההסכם שיש לאוניברסיטה - - -

יעקב מרגי: מאחר והייתי עסוק בלנגב את התה וגם הקשבתי לך, אני אסביר לך מה שלא הבינו אחרים.

יעקב מרגי: תקשיב, הוא בא ואומר שזה מחויב על פי צריכה בפועל.

יעקב מרגי: הוא הולך לבדוק את הטענה הזאת.

יעקב מרגי: תאיר הציגה לנו שזה 48 שקל דיכוטומי, חוזר על עצמו, כך קבעו באופן קבוע.

יעקב מרגי: הוא אומר שזה לא נראה לו, זה לפי צריכה בפועל.

יעקב מרגי: הוא חייב תשובה לוועדה.

עיסאווי פריג': אבל יש פה הוכחות כתובות.

<תאיר מוסקוביץ': יש לי חשבונות.

יעקב מרגי: תאיר, שנייה.

יעקב מרגי: תהיו קצת משוחררים, קחו נשימה עמוקה, זה לא שדה קרב.

יעקב מרגי: תאמיני שיש לי רגישות גבוהה, את לא מכירה אותי.

יעקב מרגי: חכו, אנחנו רוצים לברר.

יעקב מרגי: את טענת טענה שסותרת את מה שאמר מר לוגסי מאוניברסיטת תל-אביב, הוא גם סמנכ"ל תחזוקה.

יעקב מרגי: היא גם מחזיקה חשבונות.

יעקב מרגי: אני מבקש לבדוק מה קורה באיינשטיין, לתת תשובה לוועדה לגבי הטענה של איינשטיין.

יעקב מרגי: בלי שום קשר, הבעיה עדיין עומדת בעינה.

יעקב מרגי: היא קיימת גם אם זה היה, סליחה על הביטוי, חצי ממה שאת משלמת, שזה יהיה 100 שקל ל-4 דיירים.

יעקב מרגי: רבותיי, אני גר במשק פרטי, בית גדול.

יעקב מרגי: בזמן החורף כשאני לא משקה את הגינה והבריכה לא מלאה, 140 שקל.

יעקב מרגי: תאמין לי, המקלחת לא מפסיקה ומכונת הכביסה לא מפסיקה מלעבוד.

<תאיר מוסקוביץ': אין לנו מכונת כביסה.

יעקב מרגי: אל תפריעי לי.

יעקב מרגי: ואין חלוקה של החיים שלי, חצי אצל האימא שלי וחצי במושב.

<עופר לוגסי: התעריף הוא כפול, אבל עדיין זה לא היה אמור - -

יעקב מרגי: רבותיי, גם אם נוריד חצי ממה שהיא אמרה זה עדיין טעון ברור.

יעקב מרגי: מה לעשות, אני רק בתחום המספרים, אין לי הרבה תחומים שאני חזק.

עיסאווי פריג': אתה עדין היום.

יעקב מרגי: חכה, בסיכום אני לא עדין.

יעקב מרגי: בבקשה אדוני.

<פימה ורשבסקי: אני מפימה ורשבסקי, גם אני מאוניברסיטת תל-אביב.

<פימה ורשבסקי: רציתי להוסיף שכל העניין הוסתר מהסטודנטים.

<פימה ורשבסקי: חשבון המים, לא מופיע התעריף שם, רק אחרי שהלכנו והתעקשנו הם הודו בתעריף המים הזה.

<פימה ורשבסקי: כשרצינו לעלות את העניין הזה בפני הגורם, 'זה בטיפול, זה בטיפול'.

<פימה ורשבסקי: זה העניין, שהסטודנטים לא מודעים לעניין הגזל הזה שמתבצע שנים רבות.

<פימה ורשבסקי: כאילו, אם זה היה מודע הדברים היו נראים אחרת לגמרי.

יעקב מרגי: תודה.

יעקב מרגי: מי זה רומן?

יעקב מרגי: אתה לא רוצה לדבר, נרשמת.

יעקב מרגי: כן גברתי, תציגי את עצמך.

<ליאת הלבץ: נציגת התאחדות הסטודנטים.

<ליאת הלבץ: אני רוצה להוסיף משהו אחד לגבי - - -

יעקב מרגי: הארצית.

<ליאת הלבץ: הארצית.

יעקב מרגי: אנחנו חייבים לדייק פה, אני לא מבין אתכם.

<ליאת הלבץ: סליחה.

<ליאת הלבץ: אני רק רוצה להוסיף לגבי הארנונה.

<ליאת הלבץ: זה נושא ששמענו עכשיו, שר הפנים הולך להקים וועדה שתבחן מחדש את חיובי הארנונה וההנחות שמתקבלות, באמת לסטודנטים ומעונות הסטודנטים - - -

עיסאווי פריג': הוא מש"ס, את יודעת את זה.

<ליאת הלבץ: אני קוראת פה ליושב ראש הוועדה להצטרף אלינו, לעזור לנו מול שר הפנים כדי לשנות את ה- - -

יעקב מרגי: הוא התחייב לבדוק את סוגית הארנונה בכלל, או לסטודנטים?

<ליאת הלבץ: כן, כן, ארנונה בכלל.

<ליאת הלבץ: ההמלצות וועדת - - -

יעקב מרגי: אני אחזק את ידיו במה שהוא בודק מבחינת הארנונה, אבל שר הפנים דואג גם לשלטון המקומי, את מכירה.

יעקב מרגי: אנחנו כאן מחויבים כפול.

יעקב מרגי: קודם כל, יש לקונה אלא אם מישהו פה באופן אובייקטיבי יבוא וישכנע אותי למה למעונות צריך להתייחס בצורה מסחרית או כמו הוסטל או מלון.

יעקב מרגי: לא מבין את זה, לא מבין.

יעקב מרגי: אנחנו נתקוף את זה כנראה בחקיקה.

יעקב מרגי: לא יעזור כלום, כי אם זה בתהליך בג"צ ומתעקשים מ-2012, לא יעזור כי לפעמים כשלא הולך בכוח הולך עם יותר כוח.

יעקב מרגי: אם פטיש של קילו לא מכניס את המסמר עד הסוף לוקחים חמישה קילו.

עיסאווי פריג': ואם יטילו וטו בוועדת השרים לחקיקה?

יעקב מרגי: אנחנו נתעקש.

אוסאמה סעדי: הם לא יטילו.

אוסאמה סעדי: הנה הסטודנטים - - -

יעקב מרגי: עזוב, אני לא נכנס לזה.

יעקב מרגי: היא צעירה וגם אני הייתי צעיר מתלהב ותולה תקוות בחברים שלי, מה שרואים מכאן לא רואים משם.

יעקב מרגי: מותר לך, אני לא כמוהם, לא מיד קפצתי עליך.

יעקב מרגי: אני שמח שאת נותנת אמון במערכת הפוליטית, כך צריך להיות.

יעקב מרגי: מה לעשות, יש אילוצים כאלה ואחרים.

יעקב מרגי: אני מאמין שראשי הרשויות יגידו: 'עוד פעם אתם פוגעים לנו בהכנסות'.

יעקב מרגי: כמו שאנחנו מגנים עליהם - - -

אוסאמה סעדי: זה לא הכנסות, זה רשות המים.

יעקב מרגי: כמו שאנחנו מגנים עליהם כשלא משיתים - - -

עיסאווי פריג': זה לא קשור לרשויות.

<ענבר הוכברג: הארנונה כן.

עיסאווי פריג': הארנונה כן, המים לא, חשמל לא.

יעקב מרגי: פתחנו את דיון עכשיו?

יעקב מרגי: כמו שאנחנו משתדלים לא להשתית עליהם עלויות בלי שיפוי, נכון איציק שזו התשובה הסטנדרטית בוועדת השרים שהם מתנגדים לחוקים.

יעקב מרגי: פה אנחנו נתבע את ההיגיון ואת השכל הישר.

יעקב מרגי: סיכום - - -

עיסאווי פריג': יש חמישה מקומות בארץ, חמש עיריות שהן חזקות: תל-אביב, ירושלים, - - -

יעקב מרגי: 15, ואם תרצה לדעת, היום זה כבר 20.

יעקב מרגי: חלק גדול מהן, החזקות האלה, בוא נגיד לך, זו לא גזרה משמים.

יעקב מרגי: תרשו לי לפרוק תסכולים שלי, המדינה נתנה להם משאבים כמו שמשרדי ממשלה, כמו מרכזי רפואה, כמו מרכזי תעשייה וכל זה הביא הון אנושי לערים האלה.

יעקב מרגי: שלא יסתכלו על זה כאילו זה כוחי ועוצם ידי של אותו ראש רשות שעשה את החיל הזה, זה לא נכון.

יעקב מרגי: יש לזה הרבה פרמטרים שתרמו לכך, אני קורא לזה משאב של הציבור הרחב.

יעקב מרגי: המשאב הזה צריך לחזור אליו ולאו דווקא, ואני לא מזלזל במשהו גרנדיוזי ולהחליף פרחים צבעוניים למרות שלא קמלו הישנים.

יעקב מרגי: אני רואה אותם, הארגזים באים, תמיד שיהיה צבעוני בכיכר, זה טוב, זה חשוב, אבל יש דברים לא פחות חשובים.

יעקב מרגי: אנחנו צריכים להתערב להם, אנחנו כמפקחים כחברי כנסת.

יעקב מרגי: אני ניגש לסיכום.

יעקב מרגי: רבותיי, הסיכום לא כתוב, בדרך כלל אני כותב את הסיכום תוך כדי הדיון - - -

<הודיה שחר: אפשר שאלה אחרונה.

<הודיה שחר: מה לגבי הכסף שכבר נגזל מהסטודנטים.

עיסאווי פריג': זה משהו אחר.

עיסאווי פריג': זה נאמר שתחילה צריך לעשות - - -

יעקב מרגי: מה את לומדת באוניברסיטה?

<הודיה שחר: מדעי המדינה ותקשורת.

יעקב מרגי: מדעי המדינה.

יעקב מרגי: אם היית לומדת כלכלה או - - -

<הודיה שחר: יכולתי ללמוד גם כלכלה.

יעקב מרגי: גם במדעי המדינה יש עניין של תהליכים.

יעקב מרגי: אנחנו כרגע בתחילת התהליך.

יעקב מרגי: אני אומר לך, אני לא משפטן, אבל אומר לך שמבחינה משפטית אין לך ממי לתבוע.

יעקב מרגי: לא מהאוניברסיטה כי היא משלמת תעריף גבוה, לא מתאגיד המים כי הוא הגדיר אותך ככה.

יעקב מרגי: עכשיו, אם מישהו חושב כרגע על תביעה ייצוגית, שמעתי בהתחלה: 'תחזירו לנו'.

יעקב מרגי: חבל על הכסף שתשלמי לעורך הדין.

יעקב מרגי: הוא יהיה מבסוט, הוא יבטיח לך הרים וגבעות, לא תגיעו לכלום משם.

יעקב מרגי: תנו לנו לטפל בזה, זה במישור - - -

עיסאווי פריג': גורם הפיצוי יעבור.

<תאיר מוסקוביץ': גם אם החיוב קבוע והוא לא לפי צריכה?

יעקב מרגי: הוא חייב לנו תשובה.

יעקב מרגי: השאלה שלך במקום - - -

עיסאווי פריג': זה כתוב בפרוטוקול.

<עופר לוגסי: אנחנו נבדוק את הסוגיה של איינשטיין.

יעקב מרגי: יפה, ותשלח לנו תשובה לוועדה.

יעקב מרגי: חברי הכנסת, לפחות אלה שנוכחים בדיון, עיני העם נשואות אלינו.

יעקב מרגי: אנחנו כנראה נצטרך להתערב בחקיקה.

יעקב מרגי: אני לוקח על עצמי להכין את זה, אני אחתים את חברי הכנסת ששותפים לדיון.

<ענבר הוכברג: אנחנו באגודת הסטודנטים מוכנים לעזור ולהביא את כל הסטודנטים שצריך, אם צריך למה שצריך.

יעקב מרגי: אתם תהיו הלוביסטים לחוק הזה.

<ענבר הוכברג: אין שום בעיה.

יעקב מרגי: נגייס אתכם.

<הודיה שחר: נראה שראוי שאני אהיה הלוביסטית לחוק הזה.

יעקב מרגי: תודה רבה.

יעקב מרגי: הישיבה נעולה.

יעקב מרגי: דברי הסיכום נאמרו.